Droogte binnekort 'nasionale ramp' | Maroela Media
Minister Des van Rooyen (middel). Foto: Flickr/GovernmentZA
Dié provinsies is reeds tot provinsiale rampgebiede verklaar. Des van Rooyen, minister van samewerkende regering en tradisionele sake, staan aan die hoof van 'n interministeriële taakspan wat die droogte tot nasionale ramp wil laat verklaar.
Volgens Van Rooyen kan só 'n aankondiging reeds teen 14 Februarie gemaak word. Hy het gesê die droogte het 'n beduidende negatiewe effek vir die ekonomieë van die provinsies wat geraak word. Hy het verder gesê die toerismebedryf, veral in die Wes-Kaap, word ook erg geraak.
Van Rooyen het gesê die droogte kan nie in isolasie gesien word van die primêre ontwikkelingsuitdagings wat die land in gesig staar nie. "In die besonder is dit van kritieke belang om die daaglikse ontwikkelingsuitdagings te analiseer wat óf kwesbaarheid verhoog óf die erns daarvan verhoog en die faktore waaraan ons as 'n kollektiewe leierskap moet aandag gee."
Volgens van Rooyen het die Suid-Afrikaanse Weerdiens te kenne gegee dat 2017 die jaar van die minste reënval was aangesien die hele land minder as die normale reënval ontvang het. Hy het gesê die land het ook nog nie herstel van die droogte in 2014 nie.
Van Rooyen het gesê 'n aantal maatreëls is reeds landswyd ingestel en werp reeds vrugte af. Dit sluit in boorgate in al die provinsies, die voorsiening van voer vir diere, tenkers in areas waar daar nie meer water is nie en ontsoutingsaanlegte.
Die minister het gesê in Augustus 2017 is 'n bedrag van R74,8 miljoen vir die Wes-Kaap gegee om die droogtekrisis mee die hoof te bied.
Rerig? Van alle onbesonne onbevoegde ZUMAIKIES is DIT die een wat iets SO krities moet bestuur? Heme behoede ons.
'n ANC raadslid het so 'n jaar gesê die Here straf die Wes-Kaap met droogte omdat meeste kiesers daar DA stem.
So nou wonder ek maar net: waarom is daar dan ook droogte in die Oos-Kaap en in die Noord-Kaap? Die ANC wat blykbaar ook die Here se steun het, is dan in beheer daar…
Die betrokke parlementêre portifeulje komitee behoort die minister van waterwese met haar arrogante houding voor stok te kry sodat sy verduidelik hoekom sy die bou van verskeie groot damme soos die in Lesotho asook die vergroting van die Clanwilliamdam onbepaald gestop het.
Die veilige aanvaarding om te maak is dat dit nooit weer in die Kaap gaan reen nie. Klink miskien belaglik, maar dit is moontlik! Beplan daarvoor!
Jy verstaan nie…so paar jaar gelede het een in dieselfde amp gesê die damme moes nooit so groot gebou gewees het nie. As die Apartheid regime, wat die damme gebou het, net beter gedink het, sou hul besef het die groot damme vat te lank om vol te word. ?